Peräsuolen (rectumin) MRI

|  |  |
| --- | --- |
| Kuvaus: | Peräsuolen (rectumin) magneettitutkimus |

**TUTKIMUKSEEN VALMISTAUTUMINEN**

TUTKIMUSTA EDELTÄVÄNÄ PÄIVÄNÄ

**Peräsuolen tyhjennysohje**

Osta apteekista kaksi 120 ml:n pulloa Klyx-tyhjennysnestettä ja laita **toinen** peräsuoleen **tutkimusta edeltävänä iltana pakkauksen ohjeen mukaisesti ja toinen tutkimusaamuna.**

TUTKIMUSPÄIVÄNÄ

Suoliston liikkeen vähentämiseksi on oltava 4 tuntia syömättä ennen tutkimusta.

Voit kuitenkin nauttia pieniä määriä nestettä. Jotta rakossa olisi mahdollisimman vähän virtsaa, käy wc:ssä tultuasi rtg-osastolle.

**TUTKIMUKSEN KULKU**

Ennen tutkimusta vaihdat potilasvaatteet päälle. Kuvauksessa olet selällään tutkimuspöydällä. Sinulle saatetaan laittaa peräsuoleen geeliä, naispotilaille myös vähän emättimeen. Saat hälytyskellon käteesi, kuulosuojaimet korville ja voit kuunnella musiikkia tutkimuksen aikana. Tutkimus kestää noin puoli tuntia. Tarvittaessa tutkimuksen jälkeen voit käydä pesulla wc:ssä.

**YHTEYSTIEDOT**

 Rtg 2, 2 krs., C-aula

osastonsihteeri puh. 044 711 3338